คงไม่ต้องพูดอะไรมากคิดว่าหลายๆคนคงรู้จักดีร้านนี้ดี
โดยส่วนตัวกินมาหมดแล้วแทบทุกสาขา ทั้ง ctw terminal21 cdc และเซ็นทรัลพระราม9 เดินผ่านทีไรก็จะได้กลิ่นน้ำซุปหอมตลบอบอวน ชวนให้เข้าไปเสียเงินทุกที

ปกติจะสั่งเป็นน้ำสุกี้(น้ำดำ) เอาทั้งเนื้อและหมู ราคาอยู่ที่ 449++ 
ถ้าสั่งแต่หมูก็จะถูกลง หรือถ้าสั่งน้ำซุป2แบบก็จะราคาสูงกว่านี้ ค่าน้ำดื่มแยกต่างหาก 

ชาบูจะมีน้ำจิ้มให้3แบบ ส่วนสุกี้จะเป็นจิ้มกับไข่ดิบค่ะ

มีผักสดให้เลือกเยอะมากกก เห็ดก็เยอะ ชอบๆ
ที่สำคัญคือมีสาหร่ายวากาเมะ (ชอบเป็นการส่วนตัว)
ของคุณภาพดีค่ะ ผักเติมตลอด เนื้อหมูเนื้อวัวก็อร่อยทั้ง2แบบ ไม่เหนียว โดยเฉพาะเนื้อวัว เวลากินเข้าไปแล้ว ได้กลิ่นนมหอมอยู่ในปากเลย

พนักงานให้บริการดีทุกครั้งที่ไป แถมคุณภาพของไม่เคยลดลง 
ถือว่าคุ้มค่าอยู่เพราะออกจากร้านมานี่กระเพาะจะปริทุกที อิ่มไปยันวันต่อไป